**Тәрбие сағаты бойынша қысқа мерзімді жоспар**

|  |  |  |
| --- | --- | --- |
| **Тәрбие сағаты** | **Әжелер сөзі, ақылдың көзі** | |
| **Күні** |  | |
| **Сынып жетекші:** | Қойшыбаева Гүлнұр Төреханқызы | |
| **Сынып: 9** | Қатысушылар саны: | Қатыспағандар саны: |
| **Сабақтың тақырыбы: Эпиграфтар (тақырып мазмұнын ашатын)** | Әже өнегесі ғасырлар бойы ұрпақтан-ұрпаққа жалғасып келе жатқан ұлы құндылық. | |
| **Сабақтың мақсаты:** | Қыз баланы өнерге, мәдениетке, өткен тарихқа, отаншылдыққа деген өз көзқарастарын тәрбиелей отырып, отбасының алтын арқауы – негізі болуға үйрету. Қыз бала тәрбиесінде әже өнегесі ғасырлар бойы ұрпақтан-ұрпаққа жалғасып келе жатқан ұлы құндылық, тәрбиенің қайнар көзі екенін көрсету. | |
| **Құндылықтарды дарыту** | Оқушыларға патриоттық, эстетикалық, адамгершілік тәрбие беру, өз ой-пікірін білдіре алатын оқушыларды тәрбиелеу. Әже өнегесінің өзіндік орынын көрсету. | |
| **Ресімдеу** | презентация, ұлттық қолөнер бұйымдары | |
| **Музыкалық және бейне көркемдеу** | интерактивті тақта, слайд, «Асыл әжем» әні | |
| **Үлестірмелі материалдар** | мақал – мәтелдер жазылған плакаттар, Әжесі бардың дорбасы бар | |
| **Тақырыптық көрмелер мен ақпараттық стендтер** | презентация, қоржындағы қор, сыр сандық | |
| **Дайындыққа арналған әдебиет** | интернет материалдары | |
| Сабақтың барысы | | |

|  |  |  |  |
| --- | --- | --- | --- |
| **Сабақтың кезеңі/ уақыт** | **Мұғалім әрекеті** | **Оқушы әрекеті** | **Ресурстар**  **Сабақтың техникалық құрал-жабдықтары** |
| Ұйымдастыру кезеңі | 1.Ұйымдастыру.Әнұран айту  **2.Ынтымақтасу атмосферасында** әр оқушы қол пішінін киіп, **«Екі қолды жұмысқа жұмылдыру» әдісімен** алақанды алақанға қою арқылы **«Сыйлаймын»** әдісі арқылы өз бойындағы жақсы қасиеттерін сыйлайды. | **«Екі қолды жұмысқа жұмылдыру» әдісімен** алақанды алақанға қою арқылы **«Сыйлаймын»** әдісі арқылы өз бойындағы жақсы қасиеттерін бір-біріне сыйлайды | Компьютер |
| Сабақ басы | 3.Мұғалімнің кіріспе сөзі:  Әже тәрбиесі арқылы бала жақсы мен жаманды ажыратып, үлкенге құрмет, кішіге ізет көрсетуді үйренеді. Әдетте әже тәрбиесін алған баланы жұрт «тәрбиелі бала», «көргенді бала» деп баға беріп жатады. Өйткені әженің мейірімі мен шапағатына бөлене отырып бала мінез-құлық, тіл, діл, жалпы рухани тәрбие алады, сонымен қатар елгезек, үй шаруасына бейім, мейірімді, адал болып өседі. Әже өнегесі ғасырлар бойы ұрпақтан-ұрпаққа жалғасып келе жатқан ұлы құндылық, тәрбиенің қайнар көзі. Әже алдын көріп, тәлімін алғандардан қазақтың сүт бетіндегі қаймағындай болып, тарихта есімі қалған ұлылар қатары көп-ақ.  **Аяулы әжелерімізді қарсы алу**  **Қонаққа келген әжелерімізбен таныстыру.**  **Абдуллаева Анаргүл,**  **Жартыбаева Райхан,**  **Құдиярова Сәуле,**  **Жүсіпова Мастура**    **«Қазақ қызы» әні**  Ару қыздарымызды ұлдар құрметпен алып келеді. | **Аяулы әжелерімізді қарсы алады.** | Компьютер  Ұлттық жабдықтар  Құрақ көрпеше  Бесік  Астау  Түс киіз  Сырмақ  Дәстүрлер туралы суреттер |
| Ортасы | **Сабақтың барысы**  **1. «Сыр сандық»  сұрақ-жауап, пікір алмасу**  **2. «Өнерлінің қолы алтын» мастер класс**  **3. «Салт-дәстүрім қазынам»-атты бесікке салу рәсімі.**  **1. «Сыр сандық»  сұрақ-жауап, пікір алмасу**    **1.Қазақ отбасында қыз баланы қалай тәрбиелеген ?**  **2.«Қыз тәрбиелей отырып – ұлтты тәрбиелейміз» деген қанатты сөз қыз бала тәрбиесінің қаншалықты маңызды екенін білдіреді?**  **3.Қыздар, «Қазақта қызға қырық үйден тыйым» деген сөз бар. Атап бере аласыңдар ма?**  Түске дейін ұйықтауға тыйым.  Бұраңдап қылымсуға тыйым  Тамақты обырлана асауға тыйым  Ұрлық – қарлыққа тыйым  Салт – дәстүрден аттауға тыйым.  Ұрыс – керіске тыйым.  **4.Халық арасында бойжеткен қызды ажарына қарай жетіге бөлген:**  **Әдемі қыз** баппен сөйлеп, биязы күліп, жақсы – жаманның жөнін біліп тұратын  **Көрікті қыз** істі үйіріп, сөйлесе бұйырып, баурап алатын, бірден көзге түсе қоймайтын  **Шырайлы қыз** көз жанары өткір, бет - әлпеті бал – бұл жанған, тәні шымыр.  **Сұлу қыз** сөзі өткір, өзі пысық, өрескелдікті сүймейтін, болмашыға пісіп – күймейтін, келбетті.  **Ару қыз** бет пішіні, дене мүсіні келіскен, сөзі сыпайы, өзі әдепті, сұңғақ бойлы, терең ойлы.  **Ажарлы қыз** дене бітімі жинақы, тығыршық, сөзі салмақты, ісі тиянақты.  **Әсем қыз** жүзі жылы, өзі ұяң, тәні нәзік.  **5.Шашбау, жолпы, белбеу, бұрым дегеніміз не?** Мен осыны ойлап түп мағынасына жете алар емеспін. Маған көмектесе аласың ба?  **6.Үйге сыйлы қонақ келгенде табақты қалай жасайды? Қандай мүшелер салынады?**  **7.Уыз бен ірімшікті қалай қатырады?**  **8.«Бесік» жырының тәрбиелік мәні неде деп ойлайсыз? 9. Әжелердің «Кимешек» киім киюінің қандай тәрбиелік қасиеті болған?**  **«Өнерлінің қолы алтын» мастер класс**      **«Салт-дәстүрім қазынам»-атты бесікке салу рәсімі.**  Бесікке салу — нәрестені алғаш бесікке бөлеу рәсімі. Бесікке саларға  шақырылған ауыл-үйдің әйелдері шашуын, жол-жоралғ.. | ВКонтакте  **Бесікке бөлемес бұрын бесікті адыраспанмен аластайтын болған.**  Алас, алас, бәледен алас, Көзі жаманның көзінен алас! Тілі жаманның тілінен алас! Қырық қабырғасынан алас, Отыз омыртқасынан алас! Ойнақтаған лақтан қорықпа, Сылдыраған бұлақтан қорықпа. Маң төбеттей ұйқылы бол, Түлкінің баласындай күлкілі бол.  Бесікті нағышылары әкеледі. Өзін-өзі сыйлайтын қазақ әйелі, өзінің қызы ана атанып жатқан кезде, хал-жағдайын білуге, құда құдағиына бауы берік болсын айтуға бір топ болып келеді. Артында іздері бар екен десін деп бесік, бесіктің бүкіл жабдығын әкеледі. Қазақ қолы берекелі, жолы ашық, құрсағы алтын анаға бесікке салу құрметін береді.  Бесіктің жабдықтары- бесіктің ұзындығы мен еніне дәл келетін түбек тұсы дөңгеленіп ойылған құс төсек, жайма жөргек, бас жастық, бел көрпеше, қол бау, тізе бау, бесік жапқыш болады. Бесіктің жабдықтары ашық түстерден, ою-өрнектен жасалады. Бұл баланың көзін түстерді ажыратуға дағдыландыру, әдемілік пен әсемдікке тәрбиелеу.  Тыштыма ырымы- баланы дәреті қинамасын, пейілі кең, жомарт болсын, осы тәттілер сияқты дүниесі шашылып жатсын деген ниетпен жасалады. Түбектің ішіне құм немесе күл салып бөлейді, баланың дәреті өзіне шашырамасын деген әдіс. Шүмегі қойдың асықты жілігінен, аршадан жасалады.  Қыз баланың бас жағына моншақ, үкі, тұмар қыстырады. Ұл балаға бүркіттің тырнағы, боялған асық, жыланның бас тағылады. Бұл адамның көзі, назары сол заттарға түссін деген ниет. Бала шошымасын деп кездік, бәкі қойылады.  Баланы бөлеген соң 5,7,9 түрлі жабу жабылады. Баланың ұйқысы тыныш, қамшының сабындай қысқа өмірде бай болсын, берекелі болсын деген ырыммен жасалады. Баланы бесікке кіндігі түскен соң бөлейді. Баланы бесікке оң жағынан бөлейді. Ол баланың жолы оң болсын дегені.  **Бесік жыры баланы бөлеп болған соң айтылады.**  Айым болып тудың ба?  Күнім болып тудың ба?  Ата жолын қудың ба?  Әке жолын қудың ба?  Бұл дүниеге келген соң,  Сұрауы бар судың да..  Қуанышым, арай жүз  Сөйлесерміз талай біз  Бар ағайын жиналып,  Мәз боп саған қараймыз  Сендей бала ешкімде  Болмаған деп санаймыз | Сыр сандықтағы сұрақтарға пікір алмасады  Әжелеріміз ұршық иіру, тоқыма тоқу, сырмақ пен құрақ тігу жолдарын үйретеді  Бесікке салу рәсімін әжелер тобы қыздармен бірге орындайды. | Сандықша  Бесік  Қолөнер бұйымдары |
| Соңы | **Қорытынды**  Әрбір қалыңдық – болашақ ана! Ол өз өмірінің жалғасын, ертеңгі елді құрайтын және соған ие болатын ұрпақты өмірге әкеледі. «Жігітті тәрбиелеген – әскерді тәрбиелейді, қызды тәрбиелеген – ұлтты тәрбиелейді» – деген ғой дана халық. Халықтың рухы, жаны, тарихы, арман – үміті болып табылатын тілді де, басқаша емес, «ана тіл» деп атау тегіннен тегін емес екені анық. Бұл – ұлттық тіл арқылы дәстүрі, тарихы, әдебиеті мен мәдениетті жас ұрпақ бойына ана сүтімен дариды деген сөз.  **«Асыл әжем» әнімен қорытындылау** | Оқушылар бейнежазбалар көрсетіледі  **«Асыл әжем» әнімен қорытындылап, әжелерімізді шығарып салады.** |  |